cyanic-selkie/wikianc huggingface dataset:
Bharat Mata (Abanindranats)
Abanindranats bija Nobela laureāta literatūrā Rabindranata Tagores brāļadēls un tiek uzskatīts par Bengālijas mākslas skolas dibinātāju un modernās indiešu mākslas "tēvu".
Vēsture
Gleznu 1905. gadā radīja Abanindranats Tagore. Tagore tajā laikā Bengālijā bija ievērojama persona gan kā mākslinieks, gan politiski; viņš gandrīz desmit gadus bija Kalkutas mākslas skolas prezidents (tagad Valsts mākslas un amatniecības koledža) un bija arī ievērojama persona svadeši kustībā, kuras mērķis bija Britu Indijas ekonomikas pārveide, panākot neatkarību no Lielbritānijas, mobilizējot Indijas ražotājus un patērētājus. Svadeši kustība sākās kā atbilde uz 1905. gada Bengālijas sadalīšanu, kad Džordžs Kerzons atdalīja galvenokārt musulmaņu apdzīvoto Bengālijas austrumu daļu no pārsvarā hinduistu apdzīvotās rietumdaļas. Indiešu nacionālisti to uztvēra kā briti palielina savu varu pār Austrumbengālijas musulmaņu zemniekiem uz hinduistu rēķina. Atbildot uz to, Indijas nacionālisti, kas piedalījās svadeši kustībā, pretojās britu varai, boikotējot Lielbritānijas preces un valsts iestādes, veidojot mītiņus un gājienus, veidojot komitejas un piemērojot diplomātisko spiedienu. Bharat jeb Indijas jēdziena nozīme pieauga kopā ar "svadeši" kustību kā telpu, kurā jāizveido jauna sociālā un ekonomiskā kārtība, bez negatīvas Lielbritānijas ietekmes. Tādējādi Bengālijas sociālpolitiskais konteksts 20. gadsimta sākumā ietekmēja Tagores Bharat Mata apskatītās tēmas.
Glezna
Abanindranats Tagore uzgelznoja Banga Mata (bengāļu versija par Bharat Mata) kā Lakšmi Devi, Hindu pārpilnības dievieti, ietērptu Vaišnavas apģērbā.
Glezna Indijas muzeja Kolkātā kurators Džajanta Sengupta raksturojis kā Bharat Mata cilvēciskošanas mēģinājumu, kurā māte meklē atbrīvošanos ar savu dēlu palīdzību.
Gleznas galvenais tēls tur rokās vairākas divdesmitā gadsimta sākumā Indijas kultūrā un ekonomikā nozīmīgas lietas, piemēram, grāmatu, rīsu labības kūļus, baltu auduma gabalu un galvas rotu. Turklāt gleznas centrālajam tēlam ir četras rokas, kas atspoguļo hindu vizuālos tēlus, kas vairākām rokām piedēvē milzīgu spēku.
Mantojums
Kopš 1905. gada Bharat Mata daudzkārt atkārtoti izmantots gleznās un citās mākslas formās. Tomēr joprojām tiek novērtēts Tagores ieguldījums. 2016. gadā Bharat Mata tika izstādīts apskatei Viktorijas memoriālajā zālē Kolkatā, Indijā.
Saliņa
Saliņa ir ciems Gulbenes novada Rankas pagastā. Atrodas pagasta ziemeļaustrumu daļā.
Apdzīvotā vieta atrodas pie autoceļa P27 un P23 krustojuma, Gaujas upes krastā.
Pils iela (Rēzekne)
Pils iela ir iela Rēzeknē, kuras sākums ir pilsētas rietumdaļā, izejot no Valmieras ielas un noslēgums pie Zeimuļa ēkas un Rēzeknes pilsdrupām, Nikodema Rancāna laukumā. Ielas garums ir 700 m.
Nasavas Sofija
Nasavas Sofija ; dzimusi, mirusi ) bija Zviedrijas un Norvēģijas karaliene konsorte, karaļa Oskara II sieva.
Bija Nasavas hercoga Vilhelma I jaunākā meita. 1857. gada 6. jūnijā apprecējās ar Zviedrijas princi Oskaru, un pārcēlās uz Zviedriju. Pēc Oskara brāļa Kārļa XV nāves 1872. gadā, kļuva par Zviedrijas un Norvēģijas karalieni - konsorti.
Republikas laukums
Republikas laukums var būt:
Krusas iela (Jūrmala)
Krusas iela ir iela Jūrmalā, Slokas apkaimē. Krusas iela sākas krustojumā ar Pārslas ielu un beidzas krustojumā ar Atbalss ielu. Kopējais ielas garums ir 120 metri, tā ir klāta ar asfalta segumu. Krusas ielā satiksmes kustība norit vienā joslā. Ielā ir savrupmāju un vasarnīcu apbūve.
Marks Volbergs
Marks Roberts Maikls Volbergs (Mark Robert Michael Wahlberg; dzimis ) ir amerikāņu aktieris, filmu un televīzijas producents un bijušais reperis.
Karjeras sākumā bijis pazīstams kā Marky Mark, kļuvis pazīstams 1991. gadā kā hiphopa grupas Marky Mark and the Funky Bunch līderis. Volbergs ir filmējies tādās filmās kā "Bailes" (1996), "Naktis bugi stilā" (1997), "Trīs karaļi" (1999), "Absolūtā vētra" (2000), "Pērtiķu planēta" (2001), "Rokzvaigzne" (2001), "Itālijas variants" (2003), "Es mīlu Hakabijus" (2004), "Četri brāļi" (2005), "Atkritēji" (2006), Invincible (2006), "Snaiperis" (2007), "Makss Peins" (2008), "Cīnītājs" (2010), "Neprātīgais vakars" (2010), "Teds" (2012) un "Vaiga sviedros" (2013). Par lomu filmā "Atkritēji" ticis nominēts Amerikas Kinoakadēmijas balvai kā labākais otrā plāna aktieris.
Måneskin
Måneskin (no dāņu valodas — 'mēness gaisma, mēnesnīca') ir 2016. gadā Romā izveidota Itālijas rokgrupa. Grupas sastāvā ir vokālists Damiano Davids, basģitāriste Viktorija De Anželisa, ģitārists Tomass Radži un bundzinieks Ītans Torčio. Savos pirmsākumos uzstājoties ielās, viņi kļuva pazīstami pēc tam, kad 2017. gadā Itālijas talantu šovā X Faktors vienpadsmitajā sezonā ieguva otro vietu. Starptautiskais izrāviens sekoja, kad četrinieks 2021. gada Eirovīzijas dziesmu konkursā Roterdamā, Nīderlandē ar dziesmu Zitti e buoni pārstāvēja Itāliju un konkursā uzvarēja ar 524 punktiem.
Alona azorica
Alona azorica ir ūdensblusu suga. Sastopama rietumu Ibērijas pussalā un Azoru salās mitrā vidē. Apdzīvo mineralizētas ūdenstilpes (piemēram, peļķes) ar veģetāciju.
Jaunā muiža (Turku pagasts)
Jaunā muiža ir ciems Turku pagastā, Līvānu novadā. Atrodas 165 km attālumā no Rīgas.
Ciema apkārtnē atrodas pamatskola.
Rodrigesa
Rodrigesa (en, fr, mfe) ir Maurīcijai piederoša sala Indijas okeānā, Maskarēnu salās. Administratīvi veido autonomu salu Maurīcijas valsts sastāvā ar administratīvo centru Portmaturinu.
Ģeogrāfija
Rodrigesa ir vulkāniskas izcelsmes sala, izvietojusies uz Centrālās Indijas grēdas Maskarēnu salu austrumos 560 km no Maurīcijas. Sala ir 18 km gara un 6,5 km plata, izstiepta ziemeļaustrumu—dienvidrietumu virzienā. Salas reljefs paugurains, stipri saposmots, augstākā virsotne ir 398 m augstais Limons salas austrumos. Krasts stipri izrobots ar daudzām pussalām un līčiem, piekrastē vairākas nelielas saliņas. Salas nomaļā novietojuma dēļ tajā daudz endēmo augu un dzīvnieku sugu. Vairākas teritorijas salā un piekrastē noteiktas par dabas rezervātiem.
Vēsture
Maskarēnu salas arābu jūrasbraucējiem bija zināmas jau kopš 10. gadsimta. 12. gadsimta kartē Rodrigesa atzīmēta kā (Diva Harab) vai  (Diva Mashriq). Pirmie no eiropiešiem tobrīd neapdzīvoto salu 1507. gadā atklāja portugāļu ekspedīcija Alfonsu de Albukerkes vadībā. Tagadējā vārdā nodēvēta 1528. gadā par godu portugalu jūrasbraucējam Djogu Rodrigešam (Diogo Rodrigues). Sala atradās nomaļus no tradicionālajiem kuģu ceļiem un tika reti apmeklēta. 1691. gadā salas krastā izkāpa franču hugenoti Fransuā Legā vadībā, lai nodibinātu šeit protestantu bēgļu koloniju. Pasākums bija neveiksmīgs, bet franči 18. gadsimtā veica vēl vairākus mēģinājumus nodibināt šeit koloniju. 1735. gadā tika izveidota pastāvīga lauksaimniecības kolonija, kurā ieveda vergus no Āfrikas.
1809. gadā salu iekaroja briti un 1834. gadā verdzība tika atcelta. 1843. gadā kolonijā bija palikuši tikai 250 cilvēki. 1968. gadā Rodrigesa pievienojās Maurīcijai pēc tās neatkarības iegūšanas. Kopš 2002. gada sala ir autonoms reģions ar savu reģionālo asambleju.
Taha Akgils
Taha Akgils (tr; dzimis ) ir turku brīvā stila cīkstonis, olimpiskais, pasaules un Eiropas čempions.
Biogrāfija
2003. gadā Akgils, tāpat kā tēvs un brālis, pievērsās cīņas sportam. Pirmās uzvaras galvenajos starptautiskajos turnīros tika gūtas 2012. gadā. Viņš uzvarēja savā svara kategorijā 40. Jašara Dogu turnīrā un Belgradā notikušajā Eiropas čempionātā.
Viņš kvalificējās arī 2012. gada vasaras olimpiskajām spēlēm. Tajās astotdaļfinālā viņš zaudēja Krievijas cīkstonim Biļalam Mahovam un ceturtdaļfinālā neiekļuva. Pēc tam 2012. gada Pasaules studentu čempionātā, kas notika Kuortanē, Somijā, viņš ieguva zelta medaļu savā svara klasē.
2014. un 2015. gadā viņš ieguva pasaules čempiona titulu svara kategorijā līdz 125 kg. 2014. gadā Turcijas cīņas sporta federācija izvēlēja viņu par gada labāko cīkstoni. 2015. gadā viņš izcīnīja zelta medaļu Eiropas spēlēs Baku.
2016. gada vasaras olimpiskajās spēlēs Riodežaneiro viņš finālcīņā uzvarēja Komeilu Gasemi kļuva par olimpisko čempionu.
2017. gadā viņš ieguva sudraba medaļu pasaules čempionātā, kā arī uzvarēja 2017., 2018. un 2019. gada Eiropas čempionātā.
Burvju flauta (filma)
"Burvju flauta" ir 2001. gadā izdota Latvijas dokumentālā filma. Filmas režisors ir Viesturs Kairišs.
Smilers
Smilers ir Igaunijas rokgrupa, kuru 1991. gadā izveidoja Hendriks Sals-Sallers. Nosaukums cēlies no Roda Stjuarta albuma Smiler. Grupas nosaukums sākumā bija Lezer Brozers. Pirmajos gados grupa izdeva 3 albumus Somijā, bet tie nebija veiksmīgi. Vēlāk Igaunijā izdotie albumi ātri vairoja viņu popularitāti. 2004. gada Igaunijas mūzikas balvā Smilers uzvarēja 2 kategorijās: Gada mākslinieks un Gada dziesma ar dziesmu Ainult unustamiseks.
Alfreda Hauznere
Alfreda Hauznere (de; dzimusi Volfsbergā) ir Austrijas šahiste.
Biogrāfija
Dzimusi Karintijā, bet 1938. gadā kopā ar vecākiem pārvākusies uz Vīni, kur nodzīvojusi visu savu mūžu. Ar šahu nopietni sākusi nodarboties pēc Otrā pasaules kara. Divas reizes uzvarējusi Austrijas sieviešu šaha čempionātos (1953, 1976). Daudzu starptautisko sieviešu šaha turnīru dalībniece. Vīnes šaha kluba Sz Favoriten Wien biedre. Pārstāvējusi Austrijas komandu Pasaules šaha olimpiādēs, kurās piedalījusies 8 reizes (1957, 1966, 1972-1976, 1980-1984). Individuālajā vērtējumā izcīnījusi bronzas (1974) medaļu. Sekmīgi piedalījusies arī senioru šaha turnīros. 1987. gadā Bavārijas pilsētā Bādsvērishofenē izcīnījusi bronzas medaļu Pasaules čempionātā seniorēm S60 vecuma grupā.
Antonijs Papajannu
Antonijs Papajannu (gr) bija grieķu sporta vingrotājs, 1896. gada vasaras olimpisko spēļu dalībnieks.
1896. gada vasaras olimpiskās spēles
Antonijs Papajannu 1896. gada vasaras olimpiskajās spēlēs Atēnās startēja divās vingrošanas disciplīnās — vingrošanas stienis un individuālajās sacensībās uz līdztekām.
Individuālajās sacensībās uz līdztekām viņa iegūtais rezultāts un vieta nav zināma. Arī vingrošanas stienī viņa iegūtais rezultāts nebija starp diviem labākajiem.
Hahpatas klosteris
<mapframe text="Hahpatas klosteris" width=260 height=260 zoom=17 > { "type": "ExternalData", "service": "geoshape", "ids": "Q2423898" } Hahpatas klosteris (hy) ir Armēņu apustuliskās baznīcas klosteris, kas atrodas Armēnijas ziemeļos, Lori marzē. 1996. gadā klosteris kopā ar netālo Sanahinas klosteri iekļauts UNESCO Pasaules mantojuma sarakstā.
Klosteri 976. gadā nodibināja Armēnijas valdnieks Ašots III un no 10. līdz 13. gadsimtam tas bija viens no Armēnijas reliģiskajiem centriem. Vēlāk klosteris kalpoja kā Toširdzoragetas caristes valdnieku kapenes. 1105. gadā klosteri izpostīja persieši. 1118. gadā cariste krita un teritorija iekļāvās Gruzijas valstī. 18. gadsimta otrajā pusē klosterī vairākus gadus dzīvoja dzejnieks Sajats Nova. 1998. gadā klosterī tika veikta restaurācija.
Rūdolfs Lindiņš
Rūdolfs Lindiņš ( — ) bija Latvijas politiķis. Bijis Tautas padomes loceklis, Satversmes sapulces, 1. un 2. Saeimas deputāts.
Javornīka
Javornīka (cz) ir pilsēta Čehijā, Olomoucas apgabala Jesenīkas apriņķī. Pilsētas centrs ir pilsētbūvniecības piemineklis. Pie pilsētas atrodas Jānski Vrhu (Johannesbergas) pils — bijusī Vroclavas (Breslavas) arhibīskapa vasaras rezidence.
Krūzes iela (Jūrmala)
Krūzes iela ir iela Jūrmalā, Bulduru apkaimē. Krūzes iela sākas krustojumā ar Viestura ielu un beidzas krustojumā ar Tiltu ielu. Kopējais ielas garums ir 170 metri, tā ir klāta ar asfalta segumu. Krūzes ielā satiksmes kustība norit vienā joslā. Ielā ir savrupmāju un vasarnīcu apbūve.
Ērika Diransa
Ērika Diransa (Erica Durance; dzimusi ) ir kanādiešu aktrise un producente.
Pazīstama ar Luisas Leinas lomu WB/CW seriālā "Smolvila. Leģenda par Supermenu". 2012. gadā sākusi filmēties seriālā Saving Hope, kur viņa ir galvenās lomas atveidotāja. Tāpat Diransa ir filmējusies dažādās televīzijas un kinofilmās, kā arī TV seriālos. Par Luisas Leinas lomu tikusi nominēta divām Saturn balvām.
Javornīka
Vēsture
Rakstos pirmoreiz minēta 1290. gadā. Vēsturisks sudraba un dzelzs ieguves centrs. Vislielāko uzplaukumu piedzīvoja 18. gadsimta otrajā pusē. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija Jauerniga (de). No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijas sastāvā.
Cilvēki
Pilī pie Javornīkas no 1771. līdz 1773. gadam dzīvoja austriešu komponists Kārlis Diterss fon Ditersdorfs (Carl Ditters von Dittersdorf, 1739—1799), un radīja šeit daudzus no saviem darbiem. 1856/57. gadā pilī uzturējās vācu rakstnieks Jozefs fon Eihendorfs (Joseph von Eichendorff, 1788—1857).
Rūdolfs Lindiņš
Biogrāfija
Dzimis Līgatnes pagasta "Jānēnos" lauksaimnieku ģimenē.
Pēc pamatskolas beigšanas nolicis eksāmenu kadetu korpusā Pēterburgā. Pēc tam 4 gadus studējis Psihoneiroloģiskā institūta Juridiskajā nodaļā. 1913. gadā par politisko darbību izsūtīts uz Oloņecas guberņu. 1915. gadā iesaukts Krievijas armijā. 1916. gadā slimības dēļ no dienesta atbrīvots, līdz Februāra revolūcijai 1917. gadā dzīvojis Pēterburgā. Piedalījies mazinieku organizācijā, rediģējis strādnieku avīzi.
1918. gadā atgriezies Latvijā. 1919. gada rudenī kļuvis par Latvijas Republikas pagaidu parlamenta — Tautas padomes — locekli. 1920. gadā ievēlēts Latvijas Satversmes sapulcē no Latvijas Sociāldemokrātiskās strādnieku partijas (LSDSP) saraksta, taču drīz pēc ievēlēšanas līdz ar vairākiem citiem LSDSP deputātiem atšķēlies un piedalījies Mazinieku partijas izveidē.
1921. gadā bijis zemkopības ministra biedrs, kā arī Centrālās zemes ierīcības komisijas loceklis. Vēlāk ievēlēts 1. Saeimā (1922) un 2. Saeimā (1925). Bijis laikraksta "Laukstrādnieks" redaktors.
1941. gada jūnija deportācijās ticis izsūtīts uz Krievijas PFSR. Miris Usoļlagā.
Dzjui Veņdzjuņa
Dzjui Veņdzjuņa (zh, ; dzimusi Šanhajā) ir Ķīnas starptautiskā lielmeistare šahā (2009). 17. Pasaules čempione šahā (no 18.05.2018).
Biogrāfija
Pirmos panākumus starptautiskajos šaha turnīros guvusi 2004. gadā, kad Beirutā izcīnījusi bronzas medaļu Āzijas sieviešu šaha čempionātā. 2006. gadā Jekaterinburgā piedalījusies Pasaules čempionātā šahā sievietēm pēc izslēgšanas sistēmas, kurā 3. kārtā piekāpusies bijušajai Pasaules šaha čempionei Maijai Čiburdanidzei. 2008. gadā Naļčikā atkārtoti piedalījusies Pasaules sieviešu šaha čempionātā pēc izslēgšanas sistēmas, bet šoreiz 2. kārtā piekāpusies citai bijušajai Pasaules šaha čempionei Antoanetai Stefanovai. 2010. gadā uzvarējusi Ķīnas sieviešu šaha čempionātā. Tajā pašā gadā vēlreiz piedalījusies Pasaules sieviešu šaha čempionātā pēc izslēgšanas sistēmas, taču šoreiz 4. kārtā zaudējusi Humpi Koneru. 2013. gadā Universiādē Kazaņā izcīnījusi zelta medaļu komandu vērtējumā un sudraba medaļu individuālajā vērtējumā. 2014. gadā Dzjansu otro reizi uzvarējusi Ķīnas sieviešu šaha čempionātā, kā arī kopā ar Hou Jifaņu dalījusi pirmo vietu FIDE sieviešu šaha Grand Prix sērijas turnīrā Apvienotajos Arābu Emirātos. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Nensiju Leinu, 2. kārtā uzvarējusi Džu Čeņu, 3. kārtā uzvarējusi Olgu Girju, bet ceturtdaļfinālā zaudējusi Taņai Džunji.
Par panākumiem turnīros FIDE 2009. gadā Dzjui Veņdzjuņai piešķīra starptautiskās lielmeistares (WGM), bet 2014. gadā — starptautiskā lielmeistara (GM) nosaukumu.
2016. gada decembrī Hantimansijskā nodrošinājusi uzvaru FIDE Grand Prix turnīru sērijā un tiesības piedalīties 2018. gada mačā par Pasaules čempiones šahā nosaukumu ar 2017. gada Pasaules sieviešu šaha čempionāta pēc izslēgšanas sistēmas uzvarētāju. 2018. gada maijā Šanhajā un Čuncjinā mačā par Pasaules čempiones šahā nosaukumu ar 5½:4½ uzvarējusi savu tautieti Taņu Džunji.
2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Ketrīnu Hardegenu, 2. kārtā uzvarējusi Irinu Krušu, 3. kārtā uzvarējusi Džai Mo, ceturtdaļfinālā uzvarējusi Gulruhbegimu Tohirdžonovu, pusfinālā uzvarējusi Aleksandru Kosteņuku, bet finālā ar 5:3 uzvarējusi Katerinu Lagno. Kļuvusi tikai par otro pasaules čempioni šahā, kurai izdevies nosargāt savu titulu Pasaules šaha čempionātos sievietēm pēc izslēgšanas sistēmas pēc savas tautietes Sje Dzjuņa s 2000. gada Pasaules čempionātā šahā sievietēm.
2018. gada decembrī Sanktpēterburgā uzvarējusi Pasaules čempionātā sievietēm ātrajā šahā. 2019. gada septembrī Skolkovā (Maskavas apgabals) dalījusi 2.—3. vietu FIDE sieviešu Grand Prix izcīņas posmā.
2020. gada janvārī Šanhajā un Vladivostokā mačā par Pasaules šaha čempiones titulu uzvarējusi Aleksandru Gorjačkinu ar 8½:7½ un saglabājusi čempiones titulu.
2020. gada februārī Sentluisā izcīnījusi 2. vietu starptautiskajā sieviešu šaha turnīrā Cairns Cup. 2020. gada martā Lozannā dalījusi 9.-10. vietu FIDE sieviešu Grand Prix izcīņas posmā.
2021. gada maijā ierindojusies 9. vietā Ķīnas vīriešu šaha čempionātā.
2023. gada jūlijā Šanhajā un Čuncjinā mačā par Pasaules šaha čempiones nosaukumu ar 6½:5½ (+2, = 9, -1) uzvarējusi pretendenti Lei Tindzje un aizstāvējusi savu titulu.
Jaunā Porečje
Apdzīvotā vieta atrodas pie autoceļa V685.
Optiskais diskdzinis
Optiskais diskdzinis ir diskdzinis, kas datu rakstīšanā vai nolasīšanas procesā no optiskajiem diskiem izmanto lāzera gaismu vai elektromagnētiskos viļņus, kas atrodas redzamās gaismas spektrā vai tuvu tam. Dažu veidu diskdziņi var nolasīt datus tikai no konkrēta veida diskiem, bet mūsdienās ražotie diskdziņi var gan nolasīt, gan ierakstīt datus dažādu veidu diskos. Biežāk izmantotie optisko disku veidi ir kompaktdiski, DVD un Blu-ray diski. Iepriekš tika ražoti arī diskdziņi, kas spēja tikai nolasīt kompaktdiskus, tādi, kas spēja ierakstīt kompaktdiskus un CD-RW/DVD-ROM diskdziņi. 2016. gadā biežāk izmantotais dzinis galddatoros un klēpjdatoros spēj ierakstīt arī DVD diskus. Pastāv arī diskdziņi, kas apvieno DVD-ROM, BD-ROM, Blu-ray disku izmantošanas iespējas un dziņi, kas var ierakstīt Blu-ray diskus. Lielākajā daļā klēpjdatoru vairs netiek iekļauts optiskais diskdzinis, bet ir pieejamas arī atsevišķas iekārtas, kas pieslēdzamas pie USB pieslēgvietas.
Līdaka (nozīmju atdalīšana)
Līdaka var būt:
2023. gada Eirovīzijas dziesmu konkurss
2023. gada Eirovīzijas dziesmu konkurss (en; fr) bija 67. ikgadējais Eirovīzijas dziesmu konkurss, kam pēc Eirovīzijas tradīcijām, būtu jānotiek Ukrainā pēc Kalush Orchestra uzvaras 2022. gada Eirovīzijas dziesmu konkursā ar dziesmu Stefania (Стефанія), taču sakarā ar Krievijas iebrukumu Ukrainā 2022. gadā, konkursa norises vieta tika pārcelta uz Liverpūles arēnu Liverpūlē Lielbritānijā. Pusfināli notika 9. un 11. maijā, bet fināls 13. maijā.
Šī bija devītā reize, kad Apvienotā Karaliste rīkoja konkursu (pēdējo reizi konkurss Apvienotājā Karalistē notika Birmingemā 1998. gadā).
Konkursā uzvarēja Zviedrijas dziedātāja Lorīna ar dziesmu Tattoo, kļūstot par pirmo sievieti, kas Eirovīzijā ir uzvarējusi divas reizes (iepriekš 2012. gadā) un otro izpildītāju Eirovīzijas vēsturē, kas ir uzvarējusi divas reizes (iepriekš Džonijs Logans 1980. un 1987. gadā).
Norises vieta
Pēc Eirovīzijas tradīcijām nākamā gada konkursu būtu jārīko iepriekšējā gada uzvarētājvalstij Ukrainā. Tādā gadījumā, Ukraina rīkotu Eirovīzijas dziesmu konkursu jau trešo reizi — iepriekš. un. gadā, taču sakarā ar Krievijas iebrukumu Ukrainā 2022. gadā radās spekulācijas, ka konkurss varētu notikt kādā no "Lielā piecinieka" valstīm.
Pilotsērija
Pilotsērija ir televīzijas raidījuma vai seriāla izmēģinājuma izlaidums, kas speciāli uzfilmēts potenciālajam pasūtītājam, televīzijas kanālam. Ja pasūtītājam rezultāts patīk, tad pilotsērija bieži kļūst par raidījuma vai seriāla pirmo izlaidumu.
2023. gada Eirovīzijas dziesmu konkurss
Norises vieta
Zviedrijas laikrakstam "Aftonbladet" Stokholmas mēre Anna Kēniga Jerlmira izteica piedāvājumu, 2023. gada konkursu rīkot Zviedrijā, sakarā ar to, ka Ukraina pašlaik nevar organizēt konkursu. Kā vienu no iespējamajām norises vietām viņa nosauca Avicii Arēnu, kas Eirovīzijas dziesmu konkursu jau ir rīkojusi. un. gadā.
Pilotsērija
Vērtēšana
Pats izplatītākais pilotsērijas vērtēšanas veids ir fokusgrupa. Kompānija, kas uzfilmējusi pilotsēriju, uzaicina nelielu skaitu skatītāju un sarīko slēgto seansu. Seansa laikā katram skatītājam ir pults ar pogu vai rullīti, dati no kura reālajā laikā nokļūst apstrādē. Ja skatītājam patīk kāds pilotsērijas moments, viņš to fiksē ar pogas vai rullīša palīdzību. Visi saņemtie dati tiek sakopoti vienā "kopējā noskaņojuma" grafikā. Ja kopsummā auditorijai pilotsērija ir patikusi, tad tai uzņem turpinājumu, jau kā pilnvērtīgu raidījumu vai sēriju.
2023. gada Eirovīzijas dziesmu konkurss
Norises vieta
BBC, Ukrainas Nacionālā Televīzija un Eiropas Raidorganizāciju Apvienība lēma par labu Lielbritānijai kā 2023. gada Eirovīzijas dziesmu konkursa rīkotājvalstij.
Liepājas pašvaldības vadītāju uzskaitījums
Šajā uzskaitījumā apkopoti Liepājas pašvaldības vadītāji jeb Liepājas domes vadītāji vai Liepājas mēri no 1878. gada. Atsevišķos periodos amata nosaukumam ir bijušas dažādas variācijas.
2023. gada Eirovīzijas dziesmu konkurss
Norises vieta
Zemāk ir norādītas pilsētas, kuras bija izteikušas interesi rīkot konkursu.
Liepājas pašvaldības vadītāju uzskaitījums
Uzskaitījums
{{legend| red| Latvijas Komunistiskā partija |border=1px solid #AAAAAA}} {{legend| gold| Mēs Liepājai |border=1px solid #AAAAAA}} {{legend| yellow| Liepājas partija |border=1px solid #AAAAAA}} {{legend| #00008B| Latvijas Reģionu apvienība |border=1px solid #AAAAAA}}
2023. gada Eirovīzijas dziesmu konkurss
Vizuālais dizains
Konkursa tēmas māksla un sauklis "United by Music" ("Mūzikas vienoti") tika atklāts 2023. gada 31. janvārī. Mākslas darbu veidoja Londonas zīmolu konsultāciju uzņēmums Superunion un Ukrainas producentu kompānija Starlight Media, un tas tika veidots ap divdimensiju siržu virkni. Tas atgādina elektrokardiogrammu, kas atspoguļo reakciju uz ritmu un skaņu, savukārt krāsas ir iedvesmotas no Ukrainas un Lielbritānijas karoga krāsām; tipogrāfiju iedvesmojušas 20. gadsimta Liverpūles ielu zīmes un pilsētas muzikālais mantojums.
Dalībvalstis
Dalību 2023. gada konkursam apstiprināja 37 dalībvalstis. 3 valstis, kas piedalījās 2022. gada konkursā, bet nepiedalīsies 2023. gada konkursā — Bulgārija, Melnkalne, Ziemeļmaķedonija.
Šī bija pirmā reize, kopš 2009. gada, kad valstis, kas kvalificējās finālam, noteica tikai pēc skatītāju balsojuma.
Pirmais pusfināls
Pirmais pusfināls norisinājās 9. maijā plkst. 22:00 . Pusfinālā piedalijās 15 valstis. Šajā pusfinālā balsoja šī pusfināla dalībvalstis plus Francija, Itālija un Vācija. Tāpat, pusfinālā varēja balsot arī valstis, kas nepiedalijās šajā pusfinālā vai konkursā, kā "Pārējā pasaule".
Otrais pusfināls
Otrais pusfināls norisinājās 11. maijā plkst. 22:00 . Pusfinālā piedalijās 16 valstis. Šajā pusfinālā balsoja šī pusfināla dalībvalstis plus Lielbritānija Spānija un Ukraina. Tāpat, pusfinālā varēja balsot arī valstis, kas nepiedalijās šajā pusfinālā vai konkursā, kā "Pārējā pasaule".
Fināls
Finālā piedalijās 26 valstis — no katra pusfināla Top 10 valstis, "Lielais piecinieks" un Ukraina, kā pagājušā gada uzvarētāji. Finālā balsoja visas 37 konkursa dalībvalstis, kā arī valstis, kas nepiedalās, kā "Pārējā pasaule". Tas norisinājās 13. maijā.
LGBT
LGBT vai GLBT ir akronīms, ar ko apzīmē lesbietes, gejus, biseksuāļus un transpersonas. Termins kļuva izplatīts 20. gadsimta 90. gados. Šim terminam vēl var tikt pievienoti dažādi burti, kas apzīmē cita seksualitātes veida personas, piemēram, "U" par šaubīgu seksuālo orientāciju, "I" par starpseksuālo orientāciju.
Neilands
Neilands (de, no Neu — 'jauns' un Land — 'zeme'; sieviešu dzimtē Neilande) ir vācu cilmes uzvārds. Cilvēki ar šo uzvārdu:
Zitti e buoni
Zitti e buoni (no itāļu valodas — 'apklustiet un uzvedieties kārtīgi') ir itāļu rokmūzikas grupas Måneskin dziesma, ar kuru viņi pārstāvēja Itāliju 2021. gada Eirovīzijas dziesmu konkursā Roterdamā, Nīderlandē. Konkursa finālā dziesma uzvarēja ar 524 punktiem.
Jūnona (nozīmju atdalīšana)
Junona,arī Jūnona var būt:
Marija Terēza de Filipisa
Marija Terēza de Filipisa ( — ) bija Itālijas autosportiste. Viņa bija pirmā sieviete, kas piedalījās Formula 1 pasaules čempionātā.
Biogrāfija
Marija Terēza de Filipisa piedzima Neapolē. Viņa uzsāka autosacīkšu karjeru 22 gadu vecumā, kad viņa, brāļu izaicināta, piedalījās braucienā ar Fiat 500 automašīnu. 1954. gadā de Filipisa izcīnīja 2. vietu Itālijas sporta auto čempionātā un kļuva par Maserati rūpnīcas komandas piloti.
Maserati bija sekmīga komanda Formula 1 pasaules čempionātā 20. gadsimta 50. gadu sākumā. . gadā Maserati komandas pārstāvis Huans Manuels Fanhio kļuva par pasaules čempionu. Komanda sezonas noslēgumā pārtrauca dalību čempionātā, taču ar Maserati mašīnām turpināja braukt privātie dalībnieki. 1958. gada maijā de Filipisa mēģināja kvalificēties braucot ar Maserati šasiju. Jūnijā viņa piedalījās, kļūstot par pirmo sievieti, kas ir piedalījusies Formula 1 pasaules čempionāta sacīkstē. De Filipisa pabeidza sacīksti 10. vietā. Viņa piedalījās vēl divās sezonas sacīkstēs un mēģināja piedalīties, kur viņas dzimuma dēļ viņu sacīkstei nepielaida viens no organizatoriem. De Filipisa nesekmīgi centās kvalificēties 1959. gada Monako Grand Prix.
Pēc vairāku kolēģu nāves, De Filipisa 1959. gada beigās noslēdza savu autosacīkšu karjeru. Viņa 1960. gadā apprecējās un izveidoja ģimeni. Viņa vairākus gadus attālinājās no autosporta, līdz 1979. gadā iestājās Starptautiskajā bijušo Formula 1 Grand Prix pilotu klubā. 1997. gadā viņa kļuva par kluba viceprezidenti. De Filipisa bija arī Maserati kluba prezidente.
Marija Terēza de Filipisa nomira.
Lasaro Brusons
Biogrāfija
Daudzkārtējais Kubas junioru šaha čempionātu uzvarētājs dažādās vecuma grupās. Četras reizes uzvarējis Kubas šaha čempionātos (2004, 2005, 2007, 2009) un vēl divas reizes bijis otrais šajā turnīrā (2002, 2006). 1999. gadā kopā ar Irisberto Erreru dalījis pirmo vietu starptautiskajā šaha turnīrā Santaklārā (Kuba). 2000. gadā Erevānā uzvarējis Pasaules junioru šaha čempionātā U20 vecuma grupā. 2001. gadā Lozannā uzvarējis jauno šaha meistaru turnīrā, apsteidzot Etjēnu Bakro, Levonu Aronjanu un Ruslanu Ponomarjovu. 2002. gadā uzvarējis Hosē Raula Kapablankas memoriālā Havanā un kopā ar Leinjeru Domingesu dalījis pirmo vietu Esbjergas starptautiskajā šaha turnīrā The North Sea Cup. 2004. gadā uzvarējis Veikanzē (Nīderlande) šaha festivāla B turnīrā. 2005. gadā Buenosairesā uzvarējis Amerikas kontinenta šaha čempionātā. 2001. gadā Meridā uzvarējis Karlosa Torres Repeto memoriālā, finālā pieveicot Mihailu Krasenkovu, bet gadu vēlāk šajā turnīrā bijis otrais, finālā piekāpjoties Vasiļam Ivančukam. 2006. gadā uzvarējis Iberoamerikas šaha čempionātā, kurā piedalās Pireneju pussalas un Latīņamerikas valstu šahisti. 2010. gadā kopā ar Jevgēņiju Gleizerovu un Kamilu Mitoņu uzvarējis Sankristovalas de la Lagunas starptautiskajā šaha turnīrā. 2011. gadā Tolukā otro reizi uzvarējis Amerikas kontinenta šaha čempionātā un kopā ar Sergeju Tivjakovu un Bartlomeju Maceju dalījis 1. vietu Bogotas starptautiskajā šaha turnīrā. 2014. gadā Gvajakilā uzvarējis starptautiskajā šaha turnīrā Copa Latinoamericana. .
Divas reizes piedalījies Pasaules šaha čempionātos pēc izslēgšanas sistēmas, kuros 2001. gadā izstājies 2. kārtā, bet 2004. gadā - 1. kārtā. Sešas reizes piedalījies Pasaules kausa izcīņā šahā pēc izslēgšanas sistēmas (2005, 2007, 2009, 2011, 2013, 2015).
Pārstāvējis Kubas komandu lielākajos komandu šaha turnīros:
Par panākumiem turnīros FIDE 1999. gadā Brusonam piešķīrusi starptautiskā lielmeistara (GM) nosaukumu.
2013. gada Eiropas čempionāts basketbolā sievietēm
2013. gada Eiropas čempionāts basketbolā sievietēm (EuroBasket Women 2013) bija 34. kontinenta čempionāts, kas norisinājās Francijā 2013. gadā, laikā no 15. līdz 30. jūnijam. To organizēja FIBA Europe. Čempionāta spēles tika aizvadītas Lillē, Muijeronlekaptifā, Oršī, Trēlazē un Vānā.
Par Eiropas čempionēm otro reizi turnīra vēsturē kļuva Spānijas izlase, kas finālā uzvarēja Franciju. Bronzas medaļas izcīnīja Turcijas izlase, kas mazajā finālā uzvarēja Serbijas izlasi. Par turnīra vērtīgāko spēlētāju tika atzīta Spānijas izlases spēlētāja Sančo Litla, kas arī bija turnīra rezultatīvākā spēlētāja ar vidēji spēlē gūtiem 18,4 punktiem.
Eiropas čempionātā piedalījās 16 Eiropas sieviešu basketbola valstsvienības. Latvijas izlase turnīrā visās trijās spēlēs piedzīvoja zaudējumu, kopvērtējumā paliekot 15. vietā.
Šis bija kvalifikācijas turnīrs 2014. gada Pasaules čempionātam Turcijā. Ceļazīmes uz Pasaules čempionātu ieguva 1.—6. vietas ieguvējas (Spānija, Francija, Turcija, Serbija, Baltkrievija, Čehija).
Grupu izloze
Grupu izloze notika.
Izlašu sadalījums pa groziem
Izlašu sadalījums pa groziem tika paziņots.
Vietu sadalījums
{| style="float:right;" width=50%
Medaļnieces
{{columns |width=33%
Turcija
}}
Jūnona (asteroīds)
Jūnona, oficiāli 3 Juno ir asteroīds ar diametru apmēram 233 km. Objekts atrodas asteroīdu joslā. Tas ir neregulāras formas, pieder S tipa asteroīdiem, ir otrs lielākais šīs grupas pārstāvis pēc Eunomijas.
Objektu atklāja vācu astronoms Karls Hārdings (Karl Harding) Lilientāles observatorijā. To nodēvēja romiešu dievietes Jūnonas vārdā. Jūnona romiešu mitoloģijā ir laulības, mātes, sieviešu un sievišķā ražīgā spēka dieviete, Jupitera sieva. Jūnona ir viens no lielākajiem asteroīdiem, tā masa veido apmēram 1% no asteroīdu joslas kopējās masas. Tas atšķiras no pārējiem S tipa asteroīdiem ar augstāku albedo. Atsevišķu opozīciju laikā, Jūnona var sasniegt pat +7,5m, binoklī tā ir vāji redzama, bet tomēr spožāka par Neptūnu. Atklāšanas laikā Jūnona tika uzskatīta par planētu, tāpat kā Cerera, Pallāda un Vesta. Vēlāk visi četri objekti tika klasificēti kā asteroīdi. Jūnona rotē tiešā virzienā ar ass slīpumu apmēram 50°. Aprēķināts, ka perihēlija laikā virsmas temperatūra uz Jūnonas var sasniegt pat + 28 C°.
Pīters Grifins
Džastins Pīters Grifins (en) ir izdomāts centrālais tēls animētajā Fox Broadcasting Company komēdijseriālā "Mana trakā ģimene", kā arī Grifinu ģimenes galva. Pīters ir īru izcelsmes amerikānis, kas dzīvo izdomātā pilsētā Kouhogā, Rodailendas štatā, ASV, ar izteiktu Rodailendas un Masačūsetsas akcentu.
Pīters pieder pie parastās strādnieku šķiras un ir strādājis rotaļlietu rūpnīcā par drošības inspektoru un Kouhogas alus darītavā. Viņš ir apmēram 43-44 gadus vecs. Viņa sieva ir Luisa Grifina, un viņam ir trīs bērni — Mega, Kriss un Stīvijs —, kā arī suns Braiens, kas ir viņa labākais draugs.
Viņa lomu seriālā ierunā "Manas trakās ģimenes" veidotājs Sets Makfārlins, un pirmo reizi televīzijā parādījās 1998. gada 20. decembrī 15 minūšu garā sērijā kopā ar savu ģimeni. Pīters ir vienīgais no visiem seriāla tēliem, kas ir parādījies visās "Manas trakās ģimenes" sērijās.
Seleiks II Kalliniks
Seleiks II Kallinks (gr; 265. g. p.m.ē. — 225. g. p.m.ē.) bija hellēniskās Seleikīdu impērijas ceturtais valdnieks. Valdīšanas laikā nācās cīnīties ar dažādiem ienaidniekiem vairākās frontēs un piedzīvot vairākas militāras neveiksmes. Viņa vadītajai valstij šis periods bija ļoti trauksmains, un tā sekas bija impērijas daļēja sairšana.
Ādolfs Zaics
Ādolfs Zaics (de; Meitingena —  Šveice) bija Vācijas šahists.
Seleiks II Kalliniks
Dzīvesgājums
Seleiks II Kallinks dzimis Antioha II un viņa pirmās sienas Laodīkes I ģimenē. Pēc Antioha II nāves, viņa pirmā sieva atradās trimdā Efesā, kur arī pasludināja savu dēlu par jauno valdnieku. Tajā pašā laikā arī Antioha II otrā sieva Berenīke pasludināja savu dēlu par jauno valdnieku un vienlaicīgi pārņēma varu lielā daļā Sīrijas. Tomēr jau drīz vien viņus abus nogalināja Laodīkes atbalstītāji.
Kā sekas tam bija Trešā Sīrijas kara sākums, kad Berenīkes brālis, Ēģiptes valdnieks Ptolemajs III iebruka Seleikīdu impērijas teritorijā un iekaroja visu Sīrīju un Kilīkiju, kā arī izvērsa uzbrukumu Tigras upes virzienā. Seleiks spēja patverties Anatolijas pussalā un sakoncentrēt tur savu varu. Nākamajā gadā Ptolemajs III atgriezās Ēģiptē ar bagātu laupījumu. Pēc ēģiptiešu aiziešanas Seleiks organizēja plašu militāro kampaņu, lai atgūtu zaudētās teritorijas un nodrošinātu to lojalitāti. 241. gadā p.m.ē. tika noslēgts miera līgums ar Ptolemaju Ēģipti, kas atgriezās pie pirmskara robežām, tomēr Ēģipte paturēja savus iekarojumus Trāķijā, kā arī svarīgo Efesas pilsētu. Šajā laikā arī Seleika brālis Antiohs Heraks meta izaicinājumu brāļa varai un pasludināja sevi par Anatolijas pussalas valdnieku. Divu gadu ilgs brāļu karš noslēdzās ar kauju pie Ankaras, kur Seleiks tika sakauts un tikai par mata tiesu izglābās no nāves. Pēc tam Seleiks pameta Anatoliju, un starp abiem brāļiem iestājās trausls pamiers.
Ādolfs Zaics
Biogrāfija
1920. un 1930. gados aktīvi piedalījies šaha turnīros. Vairākos no šiem turnīriem ierindojies laureātu skaitā. 1920. gadā bijis otrais Kenterberijas šaha turnīrā. 1922. gadā dalījis 2.-3. vietu Londonas atklātajā šaha čempionātā. 1925. gadā bijis trešais Boloņas šaha turnīrā. 1926. gadā bijis trešais tradicionālajā Hastingsas (Anglija) šaha turnīrā. 1934. gadā dalījis 3.-4. vietu Skārboro (Anglija) šaha turnīrā. 1933. gadā piedalījies Vācijas šaha čempionātā, kurā dalījis 11.-12. vietu, bet bijis vienīgais turnīra dalībnieks, kas uzvarējis turnīra uzvarētāju Jefimu Bogoļubovu.
Sākoties Otrajam pasaules karam atradies Buenosairesā, kur notikusi 8. šaha olimpiāde. Līdzīgi kā daudzi citi šahisti nolēmis neatgriezties kara pārņemtajā Eiropā un palicis Argentīnā, kur uzturējies līdz 1955. gadam. Pēc atgriešanās Eiropā līdz mūža beigām dzīvojis Šveicē un Rietumvācijā.
Jaunā Račina
Jaunā Račina ir ciems Izvaltas pagastā, Krāslavas novadā. Atrodas 253 km attālumā no Rīgas.
Ciema apkārtnē atrodas ūdenstilpes Meļņicas ezers, Gluhoje.
Galvas saķeršana
Galvas saķeršana (en) ir plaši lietots žests, kurā cilvēks noliek roku priekšā savai sejai vai pierei, tādējādi izrādot vilšanos, šoku vai kaunu par kādu cilvēku vai situāciju. Žestu plaši izmanto daudzās kultūrās. Pastāv vairākas mēmes, kuras iekļauj šo žestu. Žestu mēdz izsmejoši pārspīlēt, lēnas galvas saķeršanas vietā iepļaukājot savu pieri.
Latvijas Elektroniskās deklarēšanas sistēma
Elektroniskās deklarēšanas sistēma (EDS) ir veids, kā Latvijā fiziskām un juridiskām personām iesniegt visas nodokļu un informatīvās deklarācijas, kā arī Valsts ieņēmumu dienestam (VID) adresētus iesniegumus. Papildus dokumentu iesniegšanai EDS piedāvā arī tiešsaistes pakalpojumus – elektronisko algas nodokļu grāmatiņu(en), izziņas publiskajiem iepirkumiem un dažāda veida pārskatus ar VID rīcībā esošajiem datiem. EDS ir bezmaksas pakalpojums un nodrošina datu drošību un precizitāti.
Pļevna
Pļevna ir ciems Alūksnes novada Pededzes pagastā. Atrodas pagasta ziemeļu daļā 4 km no pagasta centra Pededzes, 32 km no novada centra Alūksnes un 234 km no Rīgas.
Apdzīvotā vieta atrodas pie autoceļa P42.
Sirils Kippings
Sirils Kippings (en; dzimis, miris ) bija angļu šaha problēmists.
Viņš mācījās Notingemas vidusskolā un Kembridžas universitātē, pēc tam pasniedza Vadsbēras vidusskolā, kuru viņš vadīja no 1925. gada līdz 1956. gadam.
Šaha kompozīcija
Kippings bija viens no Starptautiskās problēmistu savienības dibinātājiem un pēc Birgfelda nāves tās prezidents no 1939. līdz 1965. gadam. Viņš bija šaha žurnālists — žurnālu Chess Amateur (1922—1929) un Problemist (1931—1964) redaktors un vairāku šaha kompozīcijai veltītu grāmatu autors.
Piemērs
Uzdevuma risinājums:
Džordana Brūstere
Džordana Brūstere (en, dzimusi ) ir Panamā dzimusi amerikāņu aktrise.
Vislabāk pazīstama ar lomu filmu sērijā "Ātrs un bez žēlastības". Uz ekrāna debitējusi 1995. gadā seriālā All My Children. Viņas pirmā kinoloma bija Roberta Rodrigesa zinātniskās fantastikas šausmu filmā "Fakultāte". Attēlojusi Mijas Toreto lomu filmā "Ātrs un bez žēlastības" (2001). Vēlāk šo lomu atveidojusi "Ātrs un bez žēlastības 4" (2009), "Ātrs un bez žēlastības 5" (2011), "Ātrs un bez žēlastības 6" (2013), "Ātrs un bez žēlastības 7" (2015) un "Ātrs un bez žēlastības 9" (2021). Citas Brūsteres kinolomas ir filmās "Neredzamais cirks" (2001), D.E.B.S. (2004) un "Slaktiņš Teksasā: Sākums" (The Texas Chainsaw Massacre: The Beginning, 2006).
NEOSSat
NEOSSat (Near Earth Object Surveillance Satellite) ir Kanādas mikropavadonis Zemei tuvo asteroīdu atklāšanai un novērošanai. Palaists 2013. gada februārī Kanādas kosmosa aģentūras (CSA) un Aizsardzības departamenta aģentūras DRDC vajadzībām.
Pavadonis izgatavots uzņēmumā Microsat Systems Canada uz Multi-Mission Microsatellite Bus platformas bāzes. Tā izmēri ir ~ 0,9 x 0,65 x 0,35 m, ar izvirzītu teleskopa deflektoru ~ 0,5 m. Masa — 74 kg. Kosmiskā aparāta stabilizāciju nodrošina miniatūri žiroskopi. NEOSSat ir apgādāts ar Maksutova sistēmas teleskopu ar 15 cm spoguli, līdzīgu 2003. gadā palaistajam MOST. Bez Zemei tuvo asteroīdu meklēšanas, NEOSSat paredzēts novērot arī kosmiskos atkritumus.
NEOSSat tika palaists 12:31 UTC ar nesējraķeti PSLV-CA no Satiša Dhavana kosmosa centra. Tas bija sekundārā krava Indijas/Francijas Zemes tālizpētes pavadonim SARAL. Kopā ar to palaisti pavadoņi Sapphire, TUGSAT-1, UniBRITE, AAUSAT3, STRaND-1.
Alona affinis
Alona affinis ir ūdensblusu suga. Izplatīta Palearktikas reģionā un Dienvidāfrikā. Apdzīvo tīras ūdenstilpes, piemēram, upes. Barojas ar detrītu bentiskajā zonā.
Dženifere Lorensa
Dženifere Šreidera Lorensa (en;  dzimusi  Lūivilā, Kentuki štatā, ASV) ir amerikāņu aktrise.
Viņa bija galvenās lomas atveidotāja TBS seriālā The Bill Engvall Show (2007—2009), kā arī neatkarīgajās filmās "Degošais līdzenums" (2008) un "Ziemas pīšļi" (2010). Par lomu filmā "Ziemas pīšļi" viņa tika nominēta Amerikas Kinoakadēmijas balvai, Zelta globusa balvai un Ekrāna aktieru ģildes balvai kā labākā aktrise. 20 gadu vecumā Lorensa kļuva par otro jaunāko Amerikas Kinoakadēmijas balvas labākās aktrises balvai nominēto aktrisi.
Par lomu 2012. gada romantiskajā komēdijā "Optimista stāsts" viņa saņēma Zelta globusa balvu kā labākā aktrise muzikālajā filmā vai komēdijā, kā arī otro reizi tika nominēta Amerikas Kinoakadēmijas balvai kā labākā aktrise (viņa arī saņēma šo balvu). 22 gadu vecumā Lorensa kļuva par visu laiku jaunāko aktrisi, kas divas reizes tikusi nominēta labākās aktrises balvai, kā arī, saņemot labākās aktrises balvu, kļuva par otro visu laiku jaunāko balvas saņēmēju. 2014. gadā Forbes viņu ierindoja 2. vietā visvairāk pelnošāko aktrišu sarakstā pēc Sandras Bulokas.
Uzbekistānas Komunistiskās partijas Centrālās komitejas pirmo sekretāru uzskaitījums
Šajā uzskaitījumā apkopoti Uzbekijas Komunistiskās partijas Centrālās komitejas pirmie sekretāri, kas reizē bija arī Uzbekijas Padomju Sociālistiskās Republikas (Uzbekijas PSR) faktiskie vadītāji. Šis amats tika izveidots 1924. gadā līdz ar Uzbekistānas pievienošanu PSRS un likvidēts 1991. gadā līdz ar Uzbekijas Komunistiskās Partijas darbības izbeigšanu un neatkarības atgūšanu no Padomju Savienības.
30px Uzbekijas Padomju Sociālistiskā Republika (1924 — 1991) 30px
{{legend| red | Uzbekijas Komunistiskā partija |border=1px solid #AAAAAA}}
Dženifere Lorensa
Lorensa saņēma otru Zelta globusa balvu kā labākā otrā plāna aktrise drāmā, muzikālajā filmā vai komēdijā par lomu filmā "Amerikāņu afēra" (2013), kā arī BAFTA kino balvu un nomināciju Amerikas Kinoakadēmijas balvai. Par galveno lomu filmā "Džoja" (2015) saņēmusi trešo Zelta globusa balvu, kā arī vēlreiz nominēta Amerikas Kinoakadēmijas balvai.
Lorensa ir filmējusies 2011. gada filmā "X-cilvēki: Pirmā klase", kā arī filmas turpinājumos: "X-cilvēki: Bijušās nākotnes dienas" (2014), "X-cilvēki: Apokalipse" (2016) un "X-cilvēki: Tumšais Fēnikss" (2019). 2012. gadā starptautisku ievērību guva ar Katnisas Everdīnas lomas attēlošanu rakstnieces Sūzenas Kolinsas romāna ekranizācijā "Bada spēles". Lorensa par šo lomu izpelnījās kritiķu atzinību. Šo lomu attēlojusi arī filmu sērijas nākamajās daļās.
Jasemina Adara
Jasemina Adara (tr; dzimusi ) ir turku brīvā stila cīkstone, olimpiskās sudraba medaļas ieguvēja, pasaules un Eiropas čempione.
Biogrāfija
Jasemina Adara dzimusi 1991. gada 6. decembrī Balikesirā Naima Adara un viņa sievas Aišegulas ģimenē. Jaseminai ir vecāka māsa Jildiza, viņu māte nomira 2013. gadā. Pēc skolas beigšanas Jasemina Adara studēja fizisko kultūru un sportu Balikesiras universitātē. Pašlaik strādā kā skolotājs Nikdē.
Sporta karjera
Sākotnēji Jasemina Adara nodarbojās ar lodes grūšanu, bet pēc tam, kad viņu pamanīja Turcijas čempions cīņā Aslans Seihanli, sāka iesaistīties cīņās sportā. Viņa sacīkstēs piedalījās kā sporta kluba Trakya Birlik SK pārstāve.
2012. gadā Jasemina Adara piedalījās Kanādā notikušajā Pasaules cīņas sporta čempionātā, taču godalgoto skaitā neiekļuva. Uz pjedestāla viņa netika arī 2013. gada Eiropas čempionātā Tbilisi. Toties tajā pašā gadā viņa veiksmīgi startēja Mersinā notikušajās Vidusjūras spēlēs, kur viņa izcīnīja zelta medaļu. Vēl gada turpinājumā Jasemira piedalījās pasaules čempionātā Budapeštā, ceturtdaļfinālā viņa zaudēja korejietei Heo Namdžu, bet cīņā par bronzu ASV cīkstonei Adelīnai Grejai.
2015. gadā Jasemina piedalījās Eiropas spēlēs Baku, bet pusfinālā zaudēja Jekaterinai Bukinai. Arī cīņā par trešo vietu viņu pieveica Moldovas cīkstone Svetlana Sajenko. 2015. gada pasaules čempionātā Jasemina zaudēja ceturtdaļfinālā.
2016. gada Eiropas čempionātā Rīgā Jasemina Adara izcīnīja zelta medaļu, finālā pieveicot krievieti Aļonu Starodubcevu. Viņa uzvarēja arī trijos nākamajos 2017., 2018. un 2019. gada Eiropas čempionātos.
2021. gada augustā Tokijā Adara piedalījās 2020. gada vasaras olimpiskajās spēlēs, kur svara kategorijas līdz 76 kg turnīra ceturtdaļfinālā zaudēja nākamajai čempionei amerikāņu cīkstonei Adelīnai Grejai, bet pēc tam uzvarēja abās gandarījuma cīņās un ieguva bronzas medaļu.
Tonijs Zailers
Tonijs Zailers (de; dzimis, miris ) bija Austrijas kalnu slēpotājs. Tiek uzskatīts par vienu no visu laiku labākajiem kalnu slēpotājiem.
Trīs reizes atzīts par Austrijas gada sportistu (1956, 1957, 1958), 1999. gadā — par Austrijas gadsimta sportistu. 1985. gadā SOK piešķīra olimpisko orderi.
2023. gada Pasaules čempionāta hokejā 4. divīzija
'''2023. gada Pasaules čempionāta hokejā 4. divīzija''' bija hokeja sacensības, kas norisinājās Ulanbatorā. Divīzijas uzvarētāji iekļuva 3. divīzijas B grupā.
Komandas
Visi laiki ir attēloti pēc vietējā laika (UTC+8)
Jaunā sādža (Nīcgales pagasts)
Jaunā sādža ir ciems Nīcgales pagastā, Augšdaugavas novadā. Atrodas 198 km attālumā no Rīgas.
Džons Frankenheimers
Džons Maikls Frankenheimers (en, dzimis, miris ) bija amerikāņu kinorežisors, pazīstams ar savām drāmas filmām un trilleriem.
Frankenheimera pazīstamāko filmu skaitā ietilpst biogrāfiskā drāma Birdman of Alcatraz (1962), politiskie trilleri "Mandžūru kandidāts" (The Manchurian Candidate, 1962) un Seven Days in May (1964), kara filma The Train (1964), zinātniskās fantastikas šausmu filma "Kļūt par citu" (1966), sporta drāma Grand Prix (1966), trilleri "Franču sakarnieks 2" (French Connection II, 1975) un Black Sunday (1977), šausmu filma The Island of Dr. Moreau (1996), biogrāfiskā filma George Wallace (1997) un asa sižeta trilleri "Ronins" (Ronin) un "Azartspēles" (2000).
Par filmu George Wallace, kā arī par Against the Wall (1994), The Burning Season (1994) un Andersonville (1996), saņēmis Emmy balvu. Saņēmis arī vienu Zelta globusa balvu. Frankenheimera 30 pilmmetrāžas filmas, kā arī vairāk nekā 50 televīzijas filmas, kas ietvēra dažādas sociālas tēmas, bija ievērojamas ar savu ietekmi uz sabiedrības domāšanu. Viņš kļuva par "mūsdienu politiskā trillera" žanra pionieri, savu karjeru aizsākot Aukstā kara kulminācijā.
Heliodors Jozāns
Heliodors Jozāns ( — ) bija latviešu jurists un politiķis. Bijis Latvijas Satversmes sapulces deputāts, Latgales Zemnieku partijas pārstāvis.
Biogrāfija
Heliodors Jozāns piedzima Ružinas pagastā. Beidzis pamatskolu, tālāko izglītību ieguva pašmācības ceļā.
1920. gadā ievēlēts Latvijas Satversmes sapulcē no Latgales Zemnieku partijas saraksta. Amatā bija līdz 1922. gadam. Jozāns Daugavpilī līdz 1924. gadam strādāja par miertiesnesi. No 1924. līdz 1925. gadam bija notārs.
Miris Daugavpilī. Apglabāts Daugavpils kapos.
Alona ossiani
Alona affinis ir ūdensblusu suga. Tajā izšķir 2 pasugas: Alona ossiani ossiani Sinev, 1998 un Alona ossiani herricki Sinev, 2013. Izplatīta Dienvidamerikā un Ziemeļamerikā.
Delta IV Medium+(5,2)
Delta IV Medium+(5,2) jeb Delta 4250 ir ASV nesējraķetes Delta IV konfigurācija. Tai pirmajai pakāpei izmantots Common Booster Core (CBC), kas apgādāts ar dzinēju RS-68. Pirmajai pakāpei pievienoti divi starta paātrinātāji GEM 60. Otrajā pakāpē izmantots dzinējs RL10B-2. Derīgās kravas nosegšanai izmanto plūsmvirzi ar 5 m diametru.
Alona ossiani
Alona ossiani herricki atšķiras no nominatīvas pasugas (Alona ossiani ossiani) ar 2-3 margināliem zobiņiem uz postabdomena postanālā leņķa (tēviņiem). Mātīšu morfoloģiska diferenciācija vēl nav aprakstīta.
Kompasa roze
Kompasa roze jeb vēju roze ir kompasā iebūvēts disks ar skalu no 0° līdz 360°, kā arī ar atzīmētiem debespušu saīsinājumiem.
Nosakot debespuses ar kompasu, kompasa roze uz ziemeļiem (uz diska apzīmētiem ar N vai Z) ir vērsta 0°, uz austrumiem (E, O vai A) — 90°, uz dienvidiem (S vai D) — 180°, bet uz rietumiem (W vai R) — 270°. Starp šīm četrām pamata debespusēm nereti vēl tiek atzīmēti ziemeļaustrumi (NE, NO vai ZA; 45°), dienvidaustrumi (SE, SO vai DA; 135°), dienvidrietumi (SW vai DR; 225°) un ziemeļrietumi (NW vai ZR; 315°). Var arī vēl sīkāk iedalīt, piemēram, ziemeļrietumrietumi (NWW vai ZRR), dienvidaustrumdienvidi (SES, SOS vai DAD) un tā tālāk.
Oleksandrs Macijevskis
Oleksandrs Macijevskis (uk, ro, dzimis Kišiņevā, Moldāvijas PSR, PSRS, miris  netālu no Soledaras, Bahmutas rajons, Doneckas apgabals, Ukraina) bija Ukrainas bruņoto spēku karavīrs, kurš gāja bojā Krievijas iebrukuma laikā. Ukrainas varonis (2023).
Dzīves gājums
Dzimis 1980. gada 10. maijā Kišiņevā, Moldāvijas PSR. Moldovas pilsonis. 1997. gadā absolvējis vidusskolu. Pēc tam iestājās tehnikumā un ieguva elektrotehnikas inženiera izglītību.
2008. gadā Oleksandrs kopā ar sievu un dēlu pārcēlās uz Ukrainu, Ņižinas pilsētu Čerņihivas apgabalā, strādāja savā specialitātē. No Krievijas iebrukuma Ukrainā pirmās dienas, 2022. gada 24. februāra, viņš devās uz Ņižinas iesaukšanas centru, bet uzreiz nevarēja pievienoties armijai. Viņš palīdzēja būvēt nocietinājumus, sargāja kontrolpunktu, gatavoja degpudeles.